மேற்கு வங்காலத்தில் பக்சிம் மேதினிப்பூரில் ஓர் பட்டாச்சித்ரா, மேற்குவங்கத்தில் பாரம்பரியக் கலைஒடிசாவின் ராதா-கிருஷ்ணரைச் சித்தரிக்கும் பட்டாச்சித்ரா **பட்டாச்சித்ரா** அல்லது **படாச்சித்ரா** (Pttachitra) என்பது பாரம்பரிய துணிகளில் அச்சுகளை உருளச்செய்து உருவாக்கும் துணி அடிப்படையிலான ஓவியதிற்கான பொதுவான சொல்லாகும். இந்தக் கலையானது கிழக்கிந்திய மாநிலங்களான ஒடிசா   மற்றும் மேற்கு வங்காளத்தை அடிப்படையாகக் கொண்டது.  பட்டாசித்ரா கலைப்படைப்பு அதன் சிக்கலான விவரங்களுக்கும் புராணக் கதைகள் மற்றும் அதில் பொறிக்கப்பட்ட நாட்டுப்புறக் கதைகளுக்கும் புகழ் பெற்றது. பட்டாச்சித்ரா ஒடிசாவின் பண்டைய கலைப்படைப்புகளில் ஒன்றாகும்.   பட்டாச்சித்ராக்கள் ஒரு பண்டைய வங்காளிகளின் விவரிப்புக் கலையின் ஒரு அங்கமாகும், முதலில் ஒரு பாடல் நிகழ்த்தும்பொழுது அதன் கருப்பொருளை விளக்க காட்சி சாதனமாக இது நிகழ்த்தப்படுகிறது.

பெயரின் முக்கியத்துவம்
----------------------

சமஸ்கிருத மொழியில், "பட்டா" என்றால் "துணி" என்றும் "சித்ரா" என்றால் "படம்" என்றும் பொருள். இந்த ஓவியங்களில் பெரும்பாலானவை இந்து தெய்வங்களின் கதைகளை சித்தரிக்கின்றன.

ஒடிசாவின் பட்டாச்சித்ரா
-----------------------

பட்டாசித்ரா என்பது இந்தியாவின் மாநிலமான ஒடிசாவின் பாரம்பரிய ஓவியமாகும்.  இந்த ஓவியங்கள் இந்து புராணங்களை அடிப்படையாகக் கொண்டவை. மேலும் ஜெகன்னாத மற்றும் வைணவசமயப் பிரிவினரால் சிறப்பாக வரையப்படுகின்றன.  ஓவியங்களில் பயன்படுத்தப்படும் அனைத்து வண்ணங்களும் இயற்கையானவை.ஓவியரான சித்ரகரஸ் என்பவரால் முற்றிலும் பழைய பாரம்பரிய முறையில் ஓவியங்கள் உருவாக்கப்பட்டுள்ளன. பட்டாசித்ரா பாணி ஓவியம் ஒடிசாவின் பழமையான மற்றும் மிகவும் பிரபலமான கலை வடிவங்களில் ஒன்றாகும். பட்டாசித்ரா என்ற பெயர் *பட்டா* என்ற சமஸ்கிருத சொல்லிருந்து உருவானது, பட்டா என்பது துணியையும், *சித்ரா* என்பது படத்தையும் குறிக்கும். அதாவது துணியும் படமும். பட்டாச்சித்ரா என்பது துணியில் அச்சுகளை உருளச்செய்து உருவாக்கப்பட்ட ஒரு ஓவியமாகும். மேலும் இது சிறந்த வண்ணமயமான பயன்பாடு, படைப்பு அம்சங்கள், வடிவமைப்புகள் மற்றும் எளிய கருப்பொருள்களின் சித்தரிப்பு ஆகியவற்றால் வெளிப்படுத்தப்படுகிறது, பெரும்பாலும் சித்தரிப்பில் புராணக்கதைகள் இடம்பெறுகின்றன. *பட்டாசித்ரா* ஓவியங்களின் மரபுகள் ஆயிரம் ஆண்டுகளுக்கு *மேலானவை*.  

### தோற்றம் மற்றும் வரலாறு

ஒரிசாவின் ஓவியங்களை நடுநிலைப் பார்வையில் இருந்து மூன்று வகைகளாகப் பிரிக்கலாம், அதாவது 1.துணி ஓவியங்கள் அல்லது 'பட்டா சித்ரா', 2. சுவர்களில் உள்ள ஓவியங்கள் அல்லது 'பிட்டி சித்ரா', மற்றும் 3. பனை ஓலை செதுக்கல்கள் அல்லது "தலா பத்ரா சித்ரா" அல்லது "போதி, சித்ரா ' என்பவையாகும்.  இவற்றின் பாணி ஒரு குறிப்பிட்ட காலகட்டத்தில் அதிகமாகவோ அல்லது குறைவாகவோ ஒரே மாதிரியாகவே உள்ளன. ஏனெனில் அப்போதைய கலைஞர்கள் எல்லா ஊடகங்களிலும் பணியாற்ற நியமிக்கப்பட்டனர் என நம்பப்படுகிறது.   

'பட்டாச்சித்ரா' ஓவியம் ஒடிசாவின் பழைய சுமார் கிமு 5 ஆம் நூற்றாண்டுக்கு முந்தைய சுவரோவியங்களை ஒத்திருக்கிறது, குறிப்பாக பிராந்தியத்தின் மத மையங்களான பூரி, கோனார்க் மற்றும் புவனேஷ்வரைச் சுற்றியுள்ள பகுதிகளில், குறிப்பாக ரகுராஜ்பூர் கிராமத்தில் சிறந்த படைப்புகள் காணப்படுகின்றன. 

இந்து தொன்மவியலின் அடிப்படையில் பட்டாச்சித்திரா ஓவியங்கள். பிள்ளையார் ஊர்வலம்.

கருப்பொருள்கள்களும் நடையும்
---------------------------

ஒடியா பட்டாச் சித்ரா ஓவியங்களின் மையக் கருப்பொருள் ஜகந்நாத் மற்றும் வைஷ்ணவ பிரிவைச் சுற்றியே உள்ளது.பட்டாசித்ரா கலாச்சாரத்தின் தொடக்கத்திலிருந்து, இறைவன் கிருஷ்ணரின் அவதாரமாக இருக்கும் இறைவன் ஜகந்நாதர் இதன் முக்கிய ஆதாரமாக இருந்து வருகிறார்.

பட்டாச் சித்ரா பெரும்பாலும் புராணக்கதைகள், மதக் கதைகள் மற்றும் நாட்டுப்புறக் கதைகளை முக்கியமாக பகவான் ஜெகந்நாதர் மற்றும் ராதா - கிருஷ்ணா, ஸ்ரீ ஜெகநாத்தின் வெவ்வேறு "வேடங்கள்", பாலபத்ரா மற்றும் சுபத்ரா, கோயில் நடவடிக்கைகள்,விஷ்ணுவின் பத்து அவதாரங்கள்,காம குஜாரா நவகுஞ்சரா, ராமாயணம், மகாபாரதம், ஜெயதேவரின் இன் 'கீத கோவிந்தம் ஆகியவற்றை அடிப்படையாகக் கொண்டவை.

மேலும் ஆண் தெய்வங்கள் மற்றும் பெண் தெய்வங்களின் தனிப்பட்ட ஓவியங்களும் வரையப்பட்டுள்ளன.

பட்டாச்சித்ரா பாணி நாட்டுப்புற மற்றும் செவ்வியல் கூறுகளின் கலவையாகும், ஆனால் நாட்டுப்புற வடிவங்களை நோக்கியே பெரும்பாலும் அமைகின்றன. இந்த ஓவியங்களில் வரையப்பட்டுள்ள ஆடை பாணியில் முகலாயத் தாக்கங்கள் உள்ளன. இதன் வடிவங்களில் நன்கு வரையறுக்கப்பட்ட சில தோரணைகள் மட்டுமே எப்பொழுதும் காணப்படுகின்றன. இவை திரும்பத் திரும்ப ஒரே போன்று வரியப்பட்டாலும் அவை சலிப்பூட்டக் கூடியனவாக இல்லை. சில சமயங்களில் இது கதையின் பாணி,தன்மையை வெளிப்படுத்த அவசியமாகிறது. இதன் கோடுகள் தடித்தும் தெளிவாகவும் கோணங்கள் மற்றும் கூர்மையானவையாகவும் உள்ளன. பொதுவாக இயற்கைக் காட்சிகளோ முழு உளக்காட்சிகளோ,தொலைநோக்குக் காட்சிகளோ இதில் காணப்படுவதில்லை.

அனைத்து சம்பவங்களும் நெருக்கமான நிலையில் காணப்படுகின்றன. புள்ளிவிவரங்கள் குறிப்பிடப்பட்ட பின்னணி, பூக்கள் மற்றும் பசுமையாக அலங்கரிக்கப்படுகின்றன. மேலும் பெரும்பாலும் சிவப்பு நிறத்தில் வரையப்படுகின்றன. அனைத்து ஓவியங்களுக்கும் அலங்கார எல்லைகள் கொடுக்கப்பட்டுள்ளன. முழு ஓவியமும் கொடுக்கப்பட்ட துணியில் சீரான வடிவத்தில் வடிவமைக்கப்பட்டுள்ளது. அவற்றை பின்வரும் வகைகளாக வகைப்படுத்தப்படலாம்.

* ஜெகந்நாத் ஓவியங்கள்
* வைஷ்ணவ் ஓவியங்கள்:அ) பாகவத ஓவியங்கள். ஆ) ராமாயண ஓவியங்கள்
* சைவ ஓவியங்கள்
* சாக்த ஓவியங்கள்
* புராணக்கதைகள் குறித்த ஓவியங்கள்
* ராகச்சித்திரங்கள்
* பந்தச்சித்திரங்கள்
* யமாபதி மற்றும் யாத்ரிபாதாக்கள் - (பூரி கோவிலின் ஓவியங்கள்) கஞ்சபா ஓவியங்களில் அட்டை ஓவியங்கள் மற்றும் பிற சமூக கருப்பொருள்கள்.
* நவகுஞ்சரா

மேற்கோள்கள்
-----------

1. ↑  SenGupta, pp. 13.
2. ↑
3. ↑  "Patta Chitra". .
4. ↑   *VALIDATION AND GEOGRAPHICAL INDICATION (G.I) REGISTRATION OF PATACHITRA OF WEST BENGAL- ISSUES AND CHALLENGES*. .
5. ↑  SenGupta, pp. 12.
6. ↑  "காப்பகப்படுத்தப்பட்ட நகல்" இம் மூலத்தில் இருந்து 2017-01-10 அன்று. பரணிடப்பட்டது.. .
7. ↑  "Patta Chitra" இம் மூலத்தில் இருந்து 2017-09-23 அன்று. பரணிடப்பட்டது.. .
8. ↑
9. ↑
10. ↑  "Pattachitra Painting". archive.india.gov.in. .
11. ↑  "Crafts of India -Patachitra - Introduction" இம் மூலத்தில் இருந்து 2022-02-08 அன்று. பரணிடப்பட்டது.. .
12. ↑  "Pattachitra Arts - Orissa | Handmade Crafts directly from Craftsmen" இம் மூலத்தில் இருந்து 2011-02-27 அன்று. பரணிடப்பட்டது.. .
13. ↑  "Indian Art » Blog Archive » Patta Chitra Paintings". indianart.in. .
14. ↑